Born on the Fourth of July (ffilm)

Addasiad ffilm o 1989 o hunangofiant o'r un enw gan Ron Kovic a ymladdodd yn Rhyfel Fietnam ydy Born on the Fourth of July. Chwaraea Tom Cruise ran Kovic, a chafodd ei enwebu am ei Wobr yr Academi cyntaf am ei berfformiad. Ysgrifennodd Oliver Stone y sgript ar y cyd gyda Kovic, yn ogystal â chynhyrchu a chyfarwyddo'r ffilm. Dyhead Stone oedd i wneud y ffilmio ei hun yn Fietnam, ond am nad y berthynas rhwng yr Unol Daleithiau a Fietnam wedi normaleiddio bryd hynny, ffilmiwyd yn y Philipinau yn lle. Ystyrir y ffilm yn un o dair ffilm gan Oliver Stone am Ryfel Fietnam - ynghyd â Platoon (1986) a Heaven & Earth (1993). Enwebwyd y ffilm am wyth o Wobrau'r Academi a derbyniodd y wobr am y Cyfarwyddwr Gorau a'r Golygu Gorau mewn Ffilm. Cyfansoddwyd y gerddoriaeth gan John Williams. Y prif actorion yn y ffilm hon yw Tom Cruise, Ed Lauter, Dale Dye, Holly Marie Combs, Oliver Stone, Willem Dafoe, Kyra Sedgwick, Frank Whaley, Sean Stone, Edie Brickell, Tom Berenger, Abbie Hoffman, Stephen Baldwin, William Baldwin, John C. McGinley, Tom Sizemore, Bob Gunton, Daniel Baldwin, Eagle-Eye Cherry, Ron Kovic, Michael Wincott, James LeGros, Raymond J. Barry, Mike Starr, Richard Poe, John Getz, David Warshofsky, Caroline Kava, Alan Toy, Bryan Larkin, Brian Tarantina, Jerry Levine, Delia Sheppard a R. D. Call. Mae'r ffilm Born On The Fourth of July yn 138 munud o hyd a chafodd ei ffilmio mewn lliw. Fel y nodwyd, cyhoeddwyd y ffilm yn 1989. Ffilm fwyaf poblogaidd y flwyddyn honno oedd Batman sef ffilm drosedd llawn cyffro gan Tim Burton. Hyd at 2022 roedd o leiaf 66,300 o ffilmiau Saesneg wedi gweld golau dydd. Robert Richardson oedd sinematograffydd y ffilm hon a chafodd ei golygu gan Joe Hutshing a David Brenner sydd ymhlith y golygyddion mwyaf toreithiog.